Հարակից դիրքերում էլ մեզ ընդունում են հարյուր տարվա ծանոթի պես։ Մարտական դիրքի ավագ կրտսեր սերժանտ Ռազմիկ Հայրապետյանը հրահանգավորում էր դիրքապահներին։ Իսկ նույն դիրքի արթուն հերթափոխ շարքային Հայրապետյանը դասը լավ սերտած աշակերտի նման ներկայացնում է իր պարտականությունները՝ վերահսկել կապի միջոցները, հսկել զենքը, ապահովել անձնակազմի քունը։ Մարտական դիրքի դիտորդ շարքային Ալբերտ Նիյազյանն իր ու ընկերների անունից վստահեցնում է, որ անխախտ են պահելու իրենց վստահված սահմանը։